CELEX: 32017D2410
Language: hr
Date: 2017-12-20 00:00:00
Title: Provedbena odluka Komisije (EU) 2017/2410 оd 20. prosinca 2017. o izmjeni odluka 2006/415/EZ i 2007/25/EZ te izmjeni Provedbene odluke 2013/657/EU o određenim zaštitnim mjerama u vezi s visokopatogenom influencom ptica (priopćeno pod brojem dokumenta C(2017) 8969) (Tekst značajan za EGP. )

21.12.2017   
               
               
                  HR
               
               
                  Službeni list Europske unije
               
               
                  L 342/13
               
            PROVEDBENA ODLUKA KOMISIJE (EU) 2017/2410
      оd 20. prosinca 2017.
      o izmjeni odluka 2006/415/EZ i 2007/25/EZ te izmjeni Provedbene odluke 2013/657/EU o određenim zaštitnim mjerama u vezi s visokopatogenom influencom ptica
      
         
            (priopćeno pod brojem dokumenta C(2017) 8969)
         
      
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
      uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
      uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (3), a posebno njezin članak 18. stavke 1. i 7.,
      uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (4), a posebno njezin članak 22. stavke 1. i 6.,
      uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s kontrolom influence ptica i o stavljanju izvan snage Direktive 92/40/EEZ (5), a posebno njezin članak 63. stavak 3.,
      uzimajući u obzir Uredbu (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (6), a posebno njezin članak 36. stavak 1.,
      budući da:
      
                  (1)
               
               
                  Odluke Komisije 2006/415/EZ (7) i 2007/25/EZ (8) te Provedbena odluka Komisije 2013/657/EU (9) donesene su nakon izbijanja visokopatogene influence ptica podtipa H5N1 u cilju zaštite zdravlja životinja i ljudi u Uniji.
               
            
                  (2)
               
               
                  Odlukom 2006/415/EZ utvrđuju se određene zaštitne mjere koje treba primjenjivati ako dođe do izbijanja visokopatogene influence ptica podtipa H5N1 kod peradi u državi članici, uključujući uspostavu područja A i B nakon sumnje na izbijanje ili nakon potvrde izbijanja te bolesti.
               
            
                  (3)
               
               
                  U Odluci 2007/25/EZ utvrđene su određene zaštitne mjere u vezi s visokopatogenom influencom ptica i premještanjem ptica kućnih ljubimaca u pratnji svojih vlasnika u Uniju.
               
            
                  (4)
               
               
                  Provedbenom odlukom 2013/657/EU utvrđuje se da se u slučaju pozitivnog nalaza influence ptica podtipa H5N1 kod divljih ptica ili izbijanja te bolesti kod peradi u Švicarskoj zaštitne mjere Unije moraju primjenjivati samo na one dijelove te treće zemlje za koje njezino nadležno tijelo primjenjuje zaštitne mjere jednake onima utvrđenima u odluci 2006/415/EZ i Odluci Komisije 2006/563/EZ (10).
               
            
                  (5)
               
               
                  Mjere utvrđene u odlukama 2006/415/EZ i 2007/25/EZ te Provedbenoj odluci 2013/657/EU primjenjuju se do 31. prosinca 2017.
               
            
                  (6)
               
               
                  Tijekom posljednjih godina većina slučajeva izbijanja visokopatogene influence ptica kod peradi i drugih ptica koje se drže u zatočeništvu te slučajeva kod divljih ptica unutar Unije uzrokovana su podtipovima H5 koji nisu H5N1 azijskog podrijetla. Međutim, taj soj virusa i dalje je prisutan kod peradi i drugih ptica koje se drže u zatočeništvu te divljih ptica u nekoliko azijskih i afričkih zemalja i stoga opasnost za zdravlje životinja i ljudi u Uniji i dalje postoji.
               
            
                  (7)
               
               
                  Stoga je primjereno nastaviti ublažavati opasnost od tog virusa određenim zaštitnim mjerama povezanima s izbijanjem visoko patogene influence ptica kod peradi i drugih ptica koje se drže u zatočeništvu u Uniji i zadržati mjere kojima je cilj sprječavanje mogućeg unosa virusa visokopatogene influence ptica u Uniju uvozom proizvoda od peradi, uključujući unošenje ptica kućnih ljubimaca.
               
            
                  (8)
               
               
                  Unošenje ptica kućnih ljubimaca u pratnji vlasnika čini nisku razinu opasnosti od unošenja virusa influence ptica u Uniju pod uvjetom da se poštuju zahtjevi iz Odluke 2007/25/EZ te da su ptice namijenjene za kućanstvo ili drugo boravište vlasnika ili odgovorne osobe. Međutim, uvjeti koji se odnose na odredište ptica kućnih ljubimaca nakon njihova ulaska u Uniju nisu u dovoljnoj mjeri utvrđeni u Odluci 2007/25/EZ, što bi moglo dovesti do toga da takve ptice budu unesene na natjecanja, sajmove, izložbe ili druga mjesta okupljanja ptica s većom opasnosti od širenja zaraze. Stoga bi Odluku 2007/25/EZ trebalo izmijeniti kako bi se jasno utvrdio zahtjev da se takve ptice ne smiju unijeti na takve događaje prije isteka roka od 30 dana od njihova ulaska u Uniju.
               
            
                  (9)
               
               
                  Nadalje, Europska agencija za sigurnost hrane donijela je 14. rujna 2017. znanstveno mišljenje o influenci ptica (11) (mišljenje EFSA-e). Mjere utvrđene u odlukama 2006/415/EZ i 2007/25/EZ te Provedbenoj odluci 2013/657/EU trebalo bi preispitati u kontekstu zaključaka mišljenja EFSA-e.
               
            
                  (10)
               
               
                  Kako bi se zadržale trenutačne zaštitne mjere i omogućila temeljita ocjena opcija politike za predviđenu reviziju pravila Unije na temelju zaključaka mišljenja EFSA-e, razdoblje primjene odluka 2006/415/EZ i 2007/25/EZ te Provedbene odluke 2013/657/EU trebalo bi produljiti do 31. prosinca 2018.
               
            
                  (11)
               
               
                  U vezi s Odlukom 2007/25/EZ primjereno je ažurirati i uvjete za unošenje ptica kućnih ljubimaca u Uniju uključivanjem antigena influence ptica H7 za upotrebu u dijagnostičkim testovima i cjepivima.
               
            
                  (12)
               
               
                  Osim toga, kako bi se olakšala primjena pravila Unije, uključujući certificiranje za uvođenje ptica kućnih ljubimaca u Uniju, potrebno je ažurirati određena upućivanja u Odluci 2007/25/EZ kako bi se uzele u obzir promjene u zakonodavstvu Unije.
               
            
                  (13)
               
               
                  Stoga bi odluke 2006/415/EZ i 2007/25/EZ te Provedbenu odluku 2013/657/EU trebalo na odgovarajući način izmijeniti.
               
            
                  (14)
               
               
                  Kako bi se izbjegao bilo kakav poremećaj povezan s uvođenjem ptica kućnih ljubimaca u Uniju, uporabu veterinarskih certifikata izdanih u skladu s Odlukom 2007/25/EZ prije izmjena uvedenih ovom Odlukom trebalo bi odobriti tijekom prijelaznog razdoblja pod određenim uvjetima.
               
            
                  (15)
               
               
                  Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU ODLUKU:
      Članak 1.
      U članku 12. Odluke 2006/415/EZ datum „31. prosinca 2017.” zamjenjuje se datumom „31. prosinca 2018.”.
      Članak 2.
      Odluka 2007/25/EZ mijenja se kako slijedi:
      
                  1.
               
               
                  u članku 1. stavku 1. točki (b):
                  
                              (a)
                           
                           
                              točke ii., iii. i iv. zamjenjuju se sljedećim:
                              
                                          „ii.
                                       
                                       
                                          nakon uvoza u odredišnu državu članicu bile 30 dana u karanteni u prostoru odobrenom u skladu s člankom 6. prvim stavkom Provedbene uredbe Komisije (EU) br. 139/2013 (*1); ili
                                       
                                    
                                          iii.
                                       
                                       
                                          u zadnjih šest mjeseci, a najkasnije 60 dana prije otpreme iz treće zemlje, bile cijepljene i najmanje jednom ponovo cijepljene protiv influence ptica podtipova H5 i H7; upotrebljavana cjepiva moraju biti odobrena za predmetnu vrstu u skladu s uputama proizvođača; ili
                                       
                                    
                                          iv.
                                       
                                       
                                          prije izvoza najmanje 10 dana bile u izolaciji i da su bile podvrgnute testu za otkrivanje antigena ili genoma influence ptica H5 i H7, kako je predviđeno u poglavlju o influenci ptica Priručnika o dijagnostičkim testovima i cjepivima za kopnene životinje koji Svjetska organizacija za zdravlje životinja redovito ažurira, koji je proveden na uzorku uzetom najranije trećeg dana izolacije, i
                                       
                                    
                                 (*1)  Provedbena uredba Komisije (EU) br. 139/2013 od 7. siječnja 2013. o utvrđivanju uvjeta zdravlja životinja za uvoz određenih vrsta ptica u Uniju i o uvjetima njihove karantene (SL L 47, 20.2.2013., str. 1.).”;"
						
                           
                        
                              (b)
                           
                           
                              dodaje se nova podtočka v.:
                              
                                          „v.
                                       
                                       
                                          premještene u kućanstvo ili drugo boravište unutar Unije te ne smije biti dopušteno njihovo unošenje na natjecanja, sajmove, izložbe i druga mjesta okupljanja ptica tijekom razdoblja od 30 dana nakon njihova ulaska u Uniju, uz iznimku kretanja u odobreni objekt za karantenu nakon unošenja u Uniju, kako je navedeno u podtočki ii.”;
                                       
                                    
                        
            
                  2.
               
               
                  u članku 2. stavak 4. zamjenjuje se sljedećim:
                  „4.   U slučajevima kad takvi pregledi pokažu da životinje ne udovoljavaju zahtjevima iz ove Odluke, primjenjuje se članak 35. Uredbe (EU) br. 576/2013 Europskog parlamenta i Vijeća (*2).
                  
                     (*2)  Uredba (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (SL L 178, 28.6.2013., str. 1.).”;"
						
               
            
                  3.
               
               
                  u članku 6. datum „31. prosinca 2017.” zamjenjuje se datumom „31. prosinca 2018.”;
               
            
                  4.
               
               
                  u Prilogu II. dijelu II. obrasca veterinarskog certifikata mijenja se kako slijedi:
                  
                              (a)
                           
                           
                              točka 3. zamjenjuje se sljedećim:
                              
                                          „[3.
                                       
                                       
                                          Ptice ispunjavaju najmanje jedan od sljedećih uvjeta:
                                          
                                                      (1) ili
                                                      
                                                   
                                                   
                                                      [potječu iz treće zemlje navedene u dijelu 1. Priloga I. ili u dijelu 1. Priloga II. Uredbi (EU) br. 206/2010 te su držane u prostorima navedenima u točki I.11. pod službenim nadzorom najmanje 30 dana prije datuma otpreme i učinkovito zaštićene od kontakta sa svim drugim pticama;]
                                                   
                                                
                                                      (1) ili
                                                      
                                                   
                                                   
                                                      [cijepljene su … [dd/mm/gggg] i docijepljene … [dd/mm/gggg] protiv influence ptica podtipova H5 i H7 u posljednjih 6 mjeseci i najkasnije 60 dana prije datuma otpreme, u skladu s uputama proizvođača. Upotrebljavana cjepiva nisu živa cjepiva te su odobrena za predmetnu vrstu u trećoj zemlji otpreme ili barem u jednoj državi članici Europske unije;]
                                                   
                                                
                                                      (1) ili
                                                      
                                                   
                                                   
                                                      [bile su izolirane najmanje 10 dana prije datuma otpreme i podvrgnute testu za otkrivanje antigena ili genoma influence ptica H5 i H7, kako je predviđeno u poglavlju 2.3.4. o influenci ptica Priručnika o dijagnostičkim testovima i cjepivima za kopnene životinje koji Svjetska organizacija za zdravlje životinja redovito ažurira, koji je proveden na uzorku uzetom … [dd/mm/gggg], što ne smije biti prije trećeg dana izolacije;]
                                                   
                                                
                                                      
                                                         i
                                                      
                                                   
                                                   
                                                      premještene su u kućanstvo ili drugo boravište unutar Europske unije i ne smiju biti unesene na natjecanja, sajmove, izložbe i druga mjesta okupljanja ptica tijekom razdoblja od 30 dana nakon ulaska u Uniju.]
                                                   
                                                
                                                      (1) ili
                                                      
                                                   
                                                   
                                                      
                                                                  [3.
                                                               
                                                               
                                                                  vlasnik ili osoba odgovorna za ptice izjavila je da je dogovorio 30-dnevnu karantenu za ptice nakon ulaska u Europsku uniju, u odobrenom karantenskom objektu ili centru u skladu s člankom 6. prvim stavkom Provedbene uredbe (EU) br. 139/2013”;
                                                               
                                                            
                                                
                                    
                        
                              (b)
                           
                           
                              točka 4.1. zamjenjuje se sljedećim:
                              
                                          „4.1.
                                       
                                       
                                          ptice su ‚kućni ljubimci’ kako je definirano u članku 3. točki (b) Uredbe (EU) br. 576/2013, namijenjene za nekomercijalno premještanje.”;
                                       
                                    
                        
            
                  5.
               
               
                  u Prilogu III. dodaje se sljedeća točka 5.:
                  
                              „5.
                           
                           
                              ptica se moraju premjestiti u kućanstvo ili drugo boravište unutar Unije i ne smiju se unositi na natjecanja, sajmove, izložbe i druga mjesta okupljanja ptica tijekom razdoblja od 30 dana nakon ulaska u Uniju, uz iznimku kretanja u odobreni karantenski objekt nakon unošenja u Uniju.”
                           
                        
            Članak 3.
      U članku 4. Provedbene odluke 2013/657/EU datum „31. prosinca 2017.” zamjenjuje se datumom „31. prosinca 2018.”.
      Članak 4.
      Tijekom prijelaznog razdoblja do 1. ožujka 2018. ptice kao kućni ljubimci za koje je izdan popratni veterinarski certifikat prije tog datuma i unutar roka valjanosti u skladu s obrascem veterinarskog certifikata iz Priloga II. te izjava utvrđena u Prilogu III. Odluci 2007/25/EZ u verziji prije izmjene Odluke 2007/25/EZ člankom 2. ove Odluke, mogu se i dalje unositi u Uniju.
      Članak 5.
      Ova je Odluka upućena državama članicama.
      
         Sastavljeno u Bruxellesu 20. prosinca 2017.
         
            
               Za Komisiju
            
            Vytenis ANDRIUKAITIS
            
               Član Komisije
            
         
      
      
         (1)  SL L 395, 30.12.1989., str. 13.
      
      
         (2)  SL L 224, 18.8.1990., str. 29.
      
      
         (3)  SL L 268, 24.9.1991., str. 56.
      
      
         (4)  SL L 24, 30.1.1998., str. 9.
      
      
         (5)  SL L 10, 14.1.2006., str. 16.
      
      
         (6)  SL L 178, 28.6.2013., str. 1.
      
      
         (7)  Odluka Komisije 2006/415/EZ od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici i o stavljanju izvan snage Odluke 2006/135/EZ (SL L 164, 16.6.2006., str. 51.).
      
         (8)  Odluka Komisije 2007/25/EZ od 22. prosinca 2006. o određenim zaštitnim mjerama u vezi s visokopatogenom influencom ptica i premještanju ptica kućnih ljubimaca u pratnji svojih vlasnika u Zajednicu (SL L 8, 13.1.2007., str. 29.).
      
         (9)  Provedbena odluka Komisije 2013/657/EU od 12. studenoga 2013. o određenim zaštitnim mjerama u vezi s visoko patogenom influencom ptica podtipa H5N1 koje se primjenjuju u slučaju izbijanja te bolesti u Švicarskoj i o stavljanju izvan snage Odluke 2009/494/EZ (SL L 305, 15.11.2013., str. 19.).
      
         (10)  Odluka Komisije 2006/563/EZ od 11. kolovoza 2006. o određenim zaštitnim mjerama u vezi s visokopatogenom influencom ptica podtipa H5N1 kod divljih ptica u Zajednici i o stavljanju izvan snage Odluke 2006/115/EZ (SL L 222, 15.8.2006., str. 11.).
      
         (11)  EFSA Journal 2017.;15(10):4991.